Pertanyaan 155: PENCEMARAN SUNGAI
Dewan Undangan Negeri: selangor, Tahun 2020, Sesi 2
Pertanyaan oleh: Y.B. DATUK ROSNI BINTI SOHAR (N05 HULU BERNAM)
Jawapan oleh: Y.A.B. Dato' Menteri Besar

Y.B. DATUK ROSNI BINTI SOHAR

Nyatakan langkah Kerajaan Negeri bagi memastikan pencemaran sungai melibatkan kawasan perindustrian di kawasan berhampiran sungai yang kerap berlaku pencemaran tidak berulang?

Nyatakan kawasan dan jumlah denda yang telah diambil tindakan oleh PBT dalam masalah pencemaran sungai bagi tahun 2020?

Y.A.B. Dato' Menteri Besar

a) Adalah menjadi tanggungjawab Kerajaan Negeri bagi memastikan sumber air di Selangor sentiasa bersih dan selamat untuk digunakan. Pelbagai usaha telah diambil untuk mengimbangkan pembangunan yang pesat dan penjagaan sumber air.

Kerajaan Negeri melalui Lembaga Urus Air Selangor (LUAS) telah mewartakan semua 7 empangan di Negeri Selangor di bawah Seksyen 48, Enakmen LUAS 1999. Selain itu, sejumlah 413 (40%) daripada jumlah keseluruhan 1026 batang sungai kini turut telah melalui proses pewartaan di bawah peruntukan yang sama. Tujuan pewartaan ini adalah untuk melindungi sungai dan rizab sungai daripada gangguan kepada kuantiti, kualiti dan persekitarannya.

Di samping itu, Kerajaan Negeri melalui LUAS dan Pengurusan Air Selangor juga telah membangunkan beberapa stesen telemetri kualiti air di hulu dari muka sauk sebagai sistem amaran awal /early warning system kepada muka sauk bekalan air jika berlakunya pencemaran di hulu.

Kerajaan Negeri melalui LUAS telah menubuhkan Jawatankuasa Pemuliharaan Sungai-sungai Negeri Selangor yang dipengerusikan YB. EXCO Infrastruktur dan Kemudahan Awam bagi mempergiatkan usaha dan menggalakkan penglibatan agensi, komuniti, NGO dan pihak berkepentingan dalam aktiviti pemuliharaan sungai-sungai di Negeri Selangor.

Pemantauan berkala dilaksanakan oleh Lembaga bersama agensi berkaitan bagi memastikan sumber air dan kawasan tadahannya terpelihara daripada aspek kualiti dan kuantitinya.

Penguatkuasaan bersepadu dan tindakan perundangan tegas turut sentiasa dilaksanakan antaranya siasatan, notis dan pengeluaran kompaun termasuk pendakwaan di mahkamah.

Selain itu, satu surat telah dikeluarkan oleh YB EXCO Alam Sekitar, Teknologi Hijau dan Hal Ehwal Pengguna kepada Kementerian Tenaga, Sains, Teknologi, Alam Sekitar dan Perubahan Iklim bertarikh 1 Oktober 2019 yang memberikan cadangan bagi penambahbaikan Peraturan-peraturan Kualiti Alam Sekeliling yang berkaitan di bawah Akta Kualiti Alam Sekliling 1974.

Maklumat tambahan

Selain itu, kerja-kerja pemantauan dan penguatkuasaan berterusan dijalankan bagi isu-isu pencemaran lain melalui jawatankuasa-jawatankuasa yang telah ditubuhkan iaitu:

Jawatankuasa Pengurusan Lembangan Sungai, yang dipengerusikan oleh YB EXCO Infrastruktur dan Kemudahan Awam;

Pasukan Petugas Lembangan Sungai Klang, Lembangan Sungai Langat dan Lembangan Sungai Selangor, yang dipengerusikan oleh Lembaga Urus Air Selangor (LUAS); dan

Jawatankuasa Kecemasan Pencemaran Sumber Air Negeri Selangor, yang dipengerusikan oleh YB EXCO Alam Sekitar, Teknologi Hijau, Sains, Teknologi Dan Inovasi (STI) dan Hal Ehwal Pengguna.

b) Untuk makluman Ahli Yang Berhormat, kawasan dan jumlah denda yang telah diambil tindakan oleh PBT dalam masalah pencemaran sungai bagi tahun 2020 adalah seperti berikut:

BIL. 1. 2. 3. 4. PBT MBSA MBPJ MPK MPSJ SENARAI KAWASAN YANG TELAH DI AMBIL TINDAKAN DALAM MASALAH PENCEMARAI SUNGAI i) Seksyen U9 Bukit Cerakah ii) Seksyen U6 Desa Subang Permai Shah Alam kenderaan bengkel i) Premis saliran mempunyai yang berhampiran sungai. Kesalahan UUK Tred, Perniagaan dan Perindustrian Sek 21(d) ii) PJS 2 = 4 Kesalahan iii) PJS 3 = 1 Kesalahan iv) Lot pembuatan makanan yang berhampiran tasik. Kesalahan sungai dan dibawah. Kerajaan Akta Tempatan 131, Seksyen 69. Kota Damansara industri Tiada Tiada JUMLAH DENDA (RM) RM1,250.00 RM2,250.00 Tiada Tiada

5.

MPAJ

Tiada

Tiada

BIL. 6. 7. 8. 9. 10. PBT MPS MPSP MPKJ MPKL MDKS SENARAI KAWASAN YANG TELAH DI AMBIL TINDAKAN DALAM MASALAH PENCEMARAI SUNGAI i) Medan Puteri, Bandar Tasik Puteri ii) Medan Puteri, Bandar Tasik Puteri iii) Taman Integrasi Rawang, Rawang. iv) Taman Seri Batu Caves, Batu Caves v) Kampung Orang Asli Sungai Garing, Rawang Tiada i) Kilang Hi-Tech, Semenyih ii) Ladang MIG Farm, Beranang iii) Taman Semenyih Permata, Semenyih iv) Taman Gembira, Semenyih Tiada i) Bestari Jaya i) Batang Kali JUMLAH DENDA (RM) RM5,000.00 Tiada RM4,000.00 Tiada RM800.00

11.

MDHS

ii) Kg. Ulu Kalong

RM3,000.00

iii) Sg. Kalong

12.

MDSB

Tiada

Tiada